సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Today Gold Rate: బంగారం, వెండి ధరలు మిలమిల..!
హైదరాబాద్‌లో10 గ్రాముల 24 క్యారెట్ల బంగారం ధర రూ.32,000కు, 22 క్యారెట్ల బంగారం ధర రూ.30,480కు పెరిగింది. కేజీ వెండి ధర రూ.40,800కు చేరింది. ఇకపోతే గ్లోబల్ మార్కెట్‌లో బంగారం ధర ఔన్స్‌కు 0.41 శాతం తగ్గుదలతో 1,283.45 డాలర్లకు క్షీణించింది.
Samayam Telugu | Updated:
Apr 30, 2019, 08:29AM IST
హైలైట్స్
రిటైలర్లు, జువెలర్ల నుంచి పుంజుకున్న డిమాండ్
గ్లోబల్ మార్కెట్‌లో పసిడి ధర కిందకు
పసిడి ధర మళ్లీ పెరిగింది. దేశీ మార్కెట్‌లో సోమవారం పది గ్రాముల బంగారం ధర రూ.30 పెరుగుదలతో రూ.33,000కు చేరింది. జువెలర్లు, రిటైలర్ల నుంచి డిమాండ్ పుంజుకోవడం ఇందుకు ప్రధాన కారణం.
బంగారం ధర బాటలోనే వెండి ధర కూడా నడిచింది. కేజీ వెండి ధర రూ.250 పెరుగుదలతో రూ.38,700కు ఎగసింది. పరిశ్రమ యూనిట్లు, నాణేపు తయారీదారుల నుంచి డిమాండ్ పెరగడం సానుకూల ప్రభావం చూపింది.
గ్లోబల్ మార్కెట్‌లో బంగారం ధర ఔన్స్‌కు 0.41 శాతం తగ్గుదలతో 1,283.45 డాలర్లకు క్షీణించింది. వెండి ధర ఔన్స్‌కు 0.64 శాతం క్షీణతతో 14.99 డాలర్లకు దిగొచ్చింది.
ఢిల్లీలో పది గ్రాముల 24 క్యారెట్ల బంగారం ధర రూ.30 పెరుగుదలతో రూ.33,000కు, 22 క్యారెట్ల బంగారం ధర రూ.30 పెరుగుదలతో రూ.32,830కు చేరింది. ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధర రూ.26,400 వద్ద స్థిరంగా ఉంది.
కేజీ వెండి రూ.250 పెరుగుదలతో రూ.38,700కు చేరితే.. .. వారాంతపు ఆధారిత డెలివరీ ధర రూ.268 తగ్గుదలతో రూ.37,250కు క్షీణించింది. ఇక 100 వెండి నాణేల కొనుగోలు, అమ్మకం విషయానికి వస్తే.. కొనుగోలు ధర రూ.80,000 వద్ద, అమ్మకం ధర రూ.81,000 వద్ద స్థిరంగా కొనసాగింది.
హైదరాబాద్‌లో10 గ్రాముల 24 క్యారెట్ల బంగారం ధర రూ.32,000కు, 22 క్యారెట్ల బంగారం ధర రూ.30,480కు పెరిగింది. కేజీ వెండి ధర రూ.40,800కు చేరింది.